朱鑒 (永樂舉人)

朱鑒（），字用明，号简斋，福建晉江三十三都古店村（今泉州市鲤城区江南镇）人。祖籍光州固始县。明朝官员。

 生平 

朱鉴生于明洪武二十三年（1390年）。23岁时，朱鉴初为县庠生，第二年入县学。永乐十五年（1417年），鄉試第八名中舉。永乐十六年（1418年），会试乙榜，授蒲圻县教諭。宣德二年（1427年），與廬陵知縣孔文英等四十三人以顧佐薦，召於各道觀政，之後升為監察御史，巡按湖廣。正統五年（1440年），巡按廣東，奏設欽州守備都指揮。正統七年，因舉薦，升爲山西左參政。明景帝監國時，晉升爲山西布政使，后改右副都御史，山西巡撫。

景泰元年（1450年），在雁門關，率眾與都指揮李端擊退瓦剌部隊進犯。次年，代替羅通，負責鎮守山西。京師保衛戰勝利后，召佐院事，之後致仕離去《明史》（卷172）：“朱鑒，字用明，晉江人。童時刲股療父疾。舉鄉試，授蒲圻教諭。宣德二年，與廬陵知縣孔文英等四十三人以顧佐薦，召於各道觀政三月，遂擢御史。巡按湖廣，諭降梅花峒賊蕭啟寧等。請復舊制，同副使、僉事按行所部，問民疾苦。湖湘俗，男女婚嫁多逾三十。鑒申明禮制，其俗遂變。三載代歸。正統五年復按廣東。奏設欽州守備都指揮。奉命錄囚，多所平反，招撫逋叛甚眾。還朝，請天下按察司增僉事一人，專理屯田，遂為定制。七年，用薦擢山西左參政。奏減平陽采薪供邊夫役。景帝監國，進布政使。尋擢右副都御史，巡撫其地。上言：「也先奸詭百端，殺掠無已。復假和親，遣使覘伺。以送駕為名，覬得開關延接。稍示抗拒，彼即有辭。其謀既深，我慮宜遠。宜暫罷中貴監軍之制，假總兵以生殺權，使誌無所撓，計有所施。整散兵，募勇士，重懸賞格。鼓勸義旅，征勤王兵，數道並進，戮力復仇。庶大駕可還，敵兵自退。曩者江南寇發，皆以誅王振為名。夫事歸朝廷則治，歸宦官則亂。昔高皇帝與群臣議事，必屏去左右，恐泄事機。乞杜權幸之門，凡軍國重事，屬任大臣，必當有濟。」景帝嘉納之。時瓦剌窺塞下，鑒日夜為守禦計。景泰元年，敵數萬騎攻雁門，都指揮李端擊卻之。尋犯河曲及義井堡，殺二指揮，圍忻、代諸州，石亨等不能禦。長驅抵太原城北，山西大震。命鑒移鎮雁門，而別遣都督僉事王良鎮太原。援兵漸集，敵亦饜，乃引去。時山西仍遘兵荒，鑒外飭戎備，內撫災民，勞瘁備至。二年十月，鎮守山西都御史羅通召還。命鑒兼領其事。明年詔遣大臣行天下，黜陟有司。禮部侍郎鄒幹至山西，多所論劾。鑒請召幹還，幹因極論鑒徇護，帝是幹言。其年十月召鑒佐院事。至京，致仕去。初，景帝易儲，鑒貽大學士陳循書，言不可。且曰：「陛下於上皇，當避位以全大義。」循大駭。英宗復位，鑒詣闕上表賀。帝曰：「鑒老疾，何妄來？其速令還。」家居二十余年卒。”。

成化十三年（1477），朱鉴病逝，年87岁。明宪宗钦赐祭葬。朱鉴墓在泉州府城西南郊庆云山（今凌霄中学校内）。

 参考文献 

Category:永樂十五年丁酉科福建鄉試舉人
Category:明朝縣儒學教諭
Category:明朝湖廣道監察御史
Category:明朝廣東道監察御史
明朝山西布政使司參政
Category:明朝山西布政使
Category:明朝副都御史
Category:明朝山西巡撫
Category:鯉城區人
J